**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 22**

Днес, 09.06.2024 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект на решение относно преустановяване на машинното гласуване и преминаване към гласуване само с хартиени бюлетини в СИК № 312500046 – община Ямбол в Тридесет и първи изборен район – Ямболски, при произвеждане на изборите за членове на Европейския парламент от Република България и за народни представители на 9 юни 2024г. – докладчик Димитър Събев

**ПРИСЪСТВАХА:** 8 членове – Атанаска Христова, Димитър Събев, Десислава Москова, Георги Димитров, Николай Начев, Даниела Господинова, Нели Стоянова, Силвия Атанасова.

**ОТСЪСТВАХА: 5 членове –** Ани Канева, Красимира Атанасова, Лора Каламерова, Катя Апостолова, Младенка Николова

Заседанието бе открито в 17:00 часа от зам. председателя Атанаска Христова.

**АТАНАСКА ХРИСТОВА:** Уважаеми колеги, в зала сме 8 членове, налице е кворум, откривам заседанието на Районната избирателна комисия в Тридесет и първи изборен район-Ямболски за изборите за членове на Европейския парламент от Република България и за народни представители на 9 юни 2024г.

За отчитане на поименното гласуване определям колегата Димитър Събев.

Ще протоколира техническия сътрудник Елена Петрова-Симеонова.

Колеги, всички сте запознати с дневния ред. Имате ли предложения за изменения или допълнения по него? Не се правят. Процедура по гласуване на дневния ред.

**ДИМИТЪР СЪБЕВ:** гласували За – 8 членове – Атанаска Христова, Димитър Събев, Десислава Москова, Георги Димитров, Николай Начев, Даниела Господинова, Нели Стоянова, Силвия Атанасова.

Против – няма.

**АТАНАСКА ХРИСТОВА:** Дневният ред се приема.

По т.1. от дневния ред докладва колегата Димитър Събев. Заповядай!

**ДИМИТЪР СЪБЕВ:** Колеги, предлагам Ви следния проект за решение по т.1 от дневния ред:

ОТНОСНО: Преустановяване на машинното гласуване и преминаване към гласуване само с хартиени бюлетини в СИК № 312500046 – община Ямбол в Тридесет и първи изборен район – Ямболски, при произвеждане на изборите за членове на Европейския парламент от Република България и за народни представители на 9 юни 2024г.

В РИК Ямбол е представен Протокол за наличие на предпоставки по чл. 269 ИК в СИК № 312500046-община Ямбол, съставен и подписан по съответния ред. Протоколът е по образец – Приложение № 5 към Методически указания - част първа на Централната избирателна комисия по прилагане на Изборния кодекс за секционните избирателни комисии в страната за изборите за членове на Европейския парламент от Република България и за народни представители на 9 юни 2024 г в предизборния ден и до закриване на изборния ден при гласуване с хартиени бюлетини и със специализирани устройства за машинно гласуване, приети с Решение № 3339-ЕП/НС от 20.05.2024 г. на ЦИК. Приложен е и констативен протокол - Приложение № 4 към Методическите указания.

В протокола е отразено, че „След множество опити на техника от „Сиела“, продължава да възниква една и съща грешка: Тъч скрийн, екран на СУЕМГ не работи.“. Повредата на СУЕМГ не е отстранена.

Въз основа на горното, РИК 31-Ямбол констатира, че са налице непреодолими външни обстоятелства по смисъла на чл. 269 ИК и Методически указания на ЦИК, а именно - поради непредвидими действия или събития машинното гласуване е възпрепятствано до степен на невъзможност да бъде произведено по определения технологичен ред и не позволява на избирателите да упражнят правото си на глас чрез машина за гласуване.

След уведомяване и съгласуване с ЦИК за наличие на предпоставки по чл. 269 ИК в СИК № 312500046, РИК Ямбол е получила разрешение за постановяване на решение за преминаване към гласуване само с хартиени бюлетини в посочената СИК.

Предвид изложеното и на основание чл. 269 ИК и Методически указания, приети с Решение № 3339-ЕП/НС от 20.05.2024 г на ЦИК, Районна избирателна комисия в Тридесет и първи изборен район-Ямболски

**РЕШИ:**

В СИК № 312500046 – община Ямбол, да се преустанови машинното гласуване и да се премине към гласуване само с хартиени бюлетини.

Препис от решението да се изпрати на Централната избирателна комисия.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл.73 от ИК.

**АТАНАСКА ХРИСТОВА**: Колеги има ли изказвания по проекта? Не се правят. Процедура по гласуване.

**ДИМИТЪР СЪБЕВ:** гласували За – 8 членове – Атанаска Христова, Димитър Събев, Десислава Москова, Георги Димитров, Николай Начев, Даниела Господинова, Нели Стоянова, Силвия Атанасова.

Против – няма.

**АТАНАСКА ХРИСТОВА:** Решението се приема и е с № 137–ЕП/ НС от днешна дата.

Поради изчерпване на дневния ред закривам заседанието на комисията.

Заседанието беше закрито в 17:05 часа.

Председател:

Атанаска Христова

Зам.председател:

Георги Димитров